hvordan sættes en krone på et tandimplantat?
når tandimplantatet er vokset fast, skrues healings-abutmentet af, hvor vi kan se ned til implantatet. herpå fastskrues en ’metalpind’ (aftrykspost). vi tager et aftryk af denne aftrykspost samt dine tænder. efter aftrykket er taget, sættes healings-abutmentet på igen, indtil den rigtige krone er klar.

aftrykket sendes til teknikerne, og ud fra det laver de
– på samme måde som til en almindelig krone – en krone, der passer perfekt til implantatet. når kronen skal sættes fast, fjernes healingsabutmentet, og kronen skrues ned i implantatet, idet kronen har et skruehul og skrue. når vi har sikret os, at kronen sidder, som den skal, lukkes skruehullet til med plast.